पाएं अपने शहर की ताज़ा ख़बरें और फ्री ई-पेपरडाउनलोड करें
जिले में शुक्रवार को कोरोना संक्रमित 11 मरीजों की मौत हो गई, जबकि 74 नए संक्रमित मरीज मिले। जिले में मृतकों की संख्या बढ़कर 294 पर पहुंच गई है जबकि संक्रमण की चपेट में आने वालों की संख्या 13002 हो गई। राहत की बात यह है कि शुक्रवार को 302 संक्रमित ठीक हुए और अभी तक 10234 लोग संक्रमण को मात दे चुके हैं।
जिले में संक्रमण से मरने वालों की संख्या लगातार बढ़ती जा रही है। शुक्रवार को 11 संक्रमितों की मौत हो गई। राहत की बात यह है कि 13 अप्रैल के बाद शुक्रवार को पहली बार एक दिन में 75 से कम संक्रमित मरीज मिले है। 12 अप्रैल को 72 मरीज मिले थे।
इसके बाद लगातार 24 दिन जिले में 80 से 416 तक नए संक्रमित मिलते रहे थे। पॉजिटिव की संख्या भले ही कम आई लेकिन मृतकों की संख्या में कोई कमी नहीं आ रही है। जिले में 2474 कोरोना एक्टिव मरीज हैं, जिनमें 1544 शहरी व 930 ग्रामीण क्षेत्रों से है। शुक्रवार को 1350 लोगों के सैंपल लिए गए।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn